De quin tema parla aquest text?
El Congrés Internacional de Matemàtics 2022 (abreujat ICM 2022) serà el vint-i-novè Congrés Internacional de Matemàtics. Se celebrarà a Sant Petersburg del 7 al 14 de juliol de 2022. Aquesta serà la segona vegada que el congrés tindrà lloc en territori rus. La primera va ser el 1966 quan l'ICM va celebrar-se a Moscou.
França va presentar una candidatura per tal que París fos la seu del congrés i, fins i tot, el president francès Emmanuel Macron va realitzar un vídeo de suport. Quan es va saber que, finalment, seria Sant Petersburg la ciutat amfitriona de l'esdeveniment, des de determinats mitjans francesos es va publicar una pàgina web anomenada «ICM 2022 Boycott», amb la qual es pretenia boicotejar l'organització de la ICM a Rússia, al·legant, entre d'altres motius, la violació dels drets humans i la persecució de la comunitat LGBT a Rússia. Personalitats del mon de les matemàtiques, com ara, el guanyador de la Medalla Fields de 1998, Timothy Gowers, hi van donar suport a la campanya i van signar a favor de la cancel·lació de l'esdeveniment. La Unió Matemàtica Internacional, però, no va fer cap declaració. El 29 d'abril de 2019, Daya Reddy, president del Consell Científic Internacional, va respondre a aquesta iniciativa, encara que en aquell moment no es va prendre cap mesura. Al gener de 2021, un tribunal de Moscou va condemnar al matemàtic rus, Azat Miftakhov, a sis anys de presó per «gamberrisme» durant una manifestació contra el règim de Vladímir Putin, la qual cosa va donar lloc a una nova campanya de boicot al ICM 2022.Malgrat tot, el congrés està previst que se celebri al centre de convencions Expoforum de Sant Petersburg. Es preveu que una vintena de persones convidades pronunciïn conferències plenàries, entre d'altres: Alice Guionnet, directora d'investigació de l'École Normale Supérieure de Lyon; Laure Saint-Raymond, professora de la mateixa ENS de Lió; Svetlana Jitomirskaya, matemàtica estatunidenca que ensenya a la Universitat de Califòrnia a Irvine; Neena Gupta, professora de l'Institut d'Estadística de l'Índia a Calcuta; Michael Jeffrey Larsen, professor de la Universitat d'Indiana a Bloomington; Camillo de Lellis, matemàtic italià que ensenya a la Universitat de Zuric; Mladen Bestvina, matemàtic croata i professor de la Universitat de Utah, o la historiadora britànica de les matemàtiques June Barrow-Green.Com a novetat, l'ICM 2022 premiarà a personalitats destacades en el camp de la física i de les matemàtiques amb la «medalla Ladyzhenskaya», premi que porta el nom de la matemàtica russa Olga Ladyzhenskaya.
El text tracta sobre ciència i tecnologia.